Mediclinic: Beddens nie vir private pasiënte opsy gesit | Netwerk24
30 Junie 2020 06:46
Mediclinic reserveer nie beddens vir enige pasiënt nie.
Die hospitaalgroep Mediclinic sê in die onderhandelinge met provinsiale departemente van gesondheid oor die gebruik van sy hospitaalbeddens is daar nie beddens vir enige pasiënt gereserveer nie – hetsy vir mediesefondslede of vir staatspasiënte.
"Pasiënte van die staatsektor mag opgeneem word indien beddens, toerusting, verpleegpersoneel en 'n dokter beskikbaar is wat die behandeling kan gee," sê dr. Stefan Smuts, kliniese hoof van Mediclinic Suider-Afrika.
"As 'n hospitaal vol is, sal sekere gevalle soos niedringende operasies vir 'n redelike tyd vertraag word."
Nie Netcare of Mediclinic het vrae beantwoord oor hoeveel Covid-19-pasiënte daar tans in hul hospitale behandel word nie en hoe naby hulle aan vol is in stede soos Kaapstad of Johannesburg nie. Mediclinic sê die situasie bly verander en word voortdurend gemonitor.
Mediclinic sê uit die tarief van R16 156 per pasiënt per dag wat die staat betaal vir 'n hospitaalbed waar hoë en intensiewe sorg verskaf word, word R11 749 aan die hospitaal betaal.